[pic] | AZ EURÓPAI KÖZÖSSÉGEK BIZOTTSÁGA |

Brüsszel, 10.08.2006

COM(2006) 455 végleges

2006/0155 (ACC)

Javaslat

A TANÁCS RENDELETE

a kiváló minőségű marhahús egyes behozatali kontingenseire vonatkozó meghatározások módosításáról

(előterjesztő: a Bizottság)

INDOKLÁS

1. A kedvezményes WTO-vámkontingensek keretében kizárólag kiváló minőségű és a kapcsolódó termékmeghatározásnak megfelelő marhahús hozható be a Közösségbe. A Bizottság javasolja olyan intézkedések elfogadását, amelyek biztosítanák az e vámkontingensekre vonatkozó feltételek teljesülését.

2. Az érintett országokkal (azaz a 11 000 tonnás, az 5 000 tonnás illetve a 4 000 tonnás WTO-vámkontingens keretében a Közösségbe kiváló minőségű marhahúst exportáló Argentínával, Brazíliával és Uruguayjal) folytatott megbeszélések rávilágítottak arra, hogy szükség van az e kontingensek alapján történő behozatalra vonatkozó meghatározások pontosítására.

3. A helyzet egyértelművé tétele érdekében helyénvaló a szóban forgó három vámkontingenst, amelyeket Argentína, Brazília illetve Uruguay mint egyetlen szállító vesz igénybe, kiosztani a három ország számára.

4. E rendelet elfogadására azért van szükség, hogy a későbbiekben a Bizottság könnyebben ellenőrizhető és igazolható meghatározásokat fogadhasson el a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletben[1] előírt eljárással összhangban, lehetővé téve a meghatározásban foglaltaknak való megfelelés utólagos vizsgálatát és ellenőrzését, az alapvető behozatali feltételek megváltoztatása nélkül.

2006/0155 (ACC)

Javaslat

A TANÁCS RENDELETE

a kiváló minőségű marhahús egyes behozatali kontingenseire vonatkozó meghatározások módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára,

mivel:

5. Célszerű olyan intézkedéseket elfogadni, amelyek biztosítják a kiváló minőségű marhahús Közösségbe történő behozatalára vonatkozó egyes vámkontingensekhez kapcsolódó feltételek teljesülését.

6. Az EK 11 000 tonnás, 5 000 tonnás illetve 4 000 tonnás WTO-vámkontingense keretében kiváló minőségű marhahúst exportáló országokkal folytatott megbeszélések rávilágítottak arra, hogy szükség van az e kontingensek alapján történő behozatalra vonatkozó meghatározások pontosítására.

7. A helyzet egyértelművé tétele érdekében helyénvaló a szóban forgó három vámkontingenst, amelyek mindegyikét egyetlen szállító (Argentína, Brazília illetve Uruguay) veszi igénybe, kiosztani a három ország számára.

8. A Bizottságnak a későbbiekben könnyebben ellenőrizhető és igazolható meghatározásokat kell elfogadnia a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletben[2] előírt eljárással összhangban, lehetővé téve a meghatározásban foglaltaknak való megfelelés utólagos vizsgálatát és ellenőrzését, az alapvető behozatali feltételek megváltoztatása nélkül,

ELFOGADTA EZT A RENDELETET:

1. cikk

A 0201 30 00, illetve a 0206 10 95 KN-kód alá tartozó, kiváló minőségű marhahús Közösségbe történő behozatalára vonatkozóan megállapított 11 000 tonnás, 5 000 tonnás illetve 4 000 tonnás WTO-vámkontingensre az e rendelet mellékletében meghatározott feltételek vonatkoznak.

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

MELLÉKLET

A termék leírása | Vámtételszámok | Kontingens és kontingensen belüli vámtétel | Egyéb feltételek |

Szarvasmarhafélék húsa csont nélkül, frissen vagy hűtve Szarvasmarhafélékből származó, élelmezési célra alkalmas vágási melléktermék és belsőség: sovány és zsíros dagadó, frissen vagy hűtve | ex 0201 30 00 ex 0206 10 95 | 11 000 t 20% | Szarvasmarhafélék „kiváló minőségű” húsa, frissen vagy hűtve; a kontingens keretében ilyen terméket exportálhat: Argentína A kontingens igénybevételére való jogosultság feltételei a vonatkozó közösségi rendelkezésekben szerepelnek |

Szarvasmarhafélék húsa csont nélkül, frissen vagy hűtve Szarvasmarhafélékből származó, élelmezési célra alkalmas vágási melléktermék és belsőség: sovány és zsíros dagadó, frissen vagy hűtve | ex 0201 30 00 ex 0206 10 95 | 5 000 t 20% | Szarvasmarhafélék „kiváló minőségű” húsa, frissen vagy hűtve; a kontingens keretében ilyen terméket exportálhat: Brazília A kontingens igénybevételére való jogosultság feltételei a vonatkozó közösségi rendelkezésekben szerepelnek |

Szarvasmarhafélék húsa csont nélkül, frissen vagy hűtve Szarvasmarhafélékből származó, élelmezési célra alkalmas vágási melléktermék és belsőség: sovány és zsíros dagadó, frissen vagy hűtve | ex 0201 30 00 ex 0206 10 95 | 4 000 t 20% | Szarvasmarhafélék „kiváló minőségű” húsa, frissen vagy hűtve; a kontingens keretében ilyen terméket exportálhat: Uruguay A kontingens igénybevételére való jogosultság feltételei a vonatkozó közösségi rendelkezésekben szerepelnek |

PÉNZÜGYI KIMUTATÁS |

1. | KÖLTSÉGVETÉSI MEGNEVEZÉS: 10. alcím – Mezőgazdasági vámok | ELŐIRÁNYZATOK A 2006-OS KÖLTSÉGVETÉSI ÉVRE 763,5 millió EUR |

2. | CÍM: A Tanács rendelete a kiváló minőségű marhahús egyes behozatali kontingenseire vonatkozó meghatározások módosításáról |

3. | JOGALAP: A Szerződés 133. cikke |

4. | CÉLKITŰZÉSEK: Intézkedések elfogadása a kiváló minőségű marhahús Közösségbe történő behozatalára vonatkozó egyes vámkontingensekhez kapcsolódó feltételeknek való megfelelés biztosítása érdekében. |

5. | PÉNZÜGYI KIHATÁSOK (1): | 12 HÓNAPOS IDŐSZAK (millió EUR) | FOLYÓ PÉNZÜGYI ÉV 2006 (millió EUR) | KÖVETKEZŐ PÉNZÜGYI ÉV 2007 (millió EUR) |

5.0 | KIADÁSOK – AZ EK-KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) – A NEMZETI HATÓSÁGOK TERHÉRE – EGYÉB | – | – | – |

5.1 | BEVÉTELEK – AZ EK SAJÁT FORRÁSAI (LEFÖLÖZÉSEK/VÁMOK) – NEMZETI SZINTŰ BEVÉTELEK | – | – | – |

2008 | 2009 | 2010 | 2011 |

5.0.1 | KIADÁSI ELŐIRÁNYZAT | – | – | – | – |

5.1.1 | BEVÉTELI ELŐIRÁNYZAT | – | – | – | – |

5.2 | SZÁMÍTÁS MÓDJA: – |

6.0 | FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? | IGEN NEM |

6.1 | FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? | IGEN NEM |

6.2 | SZÜKSÉG LESZ-E PÓTKÖLTSÉGVETÉSRE? | IGEN NEM |

6.3 | SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? | IGEN NEM |

(1) ÉSZREVÉTELEK: A javaslat célja a minőségi marhahús egyes behozatali kontingenseire vonatkozó meghatározások kiigazítása annak érdekében, hogy az e meghatározásokban foglaltaknak való megfelelés ellenőrzése és igazolása könnyebbé váljon. Az intézkedés meghozatalára a meg nem felelés kockázatának minimalizálása érdekében, a behozatalra vonatkozó alapvető feltételek megváltoztatása nélkül kerül sor. Az intézkedés várhatóan semmiféle pénzügyi hatást sem fog gyakorolni a költségvetési bevételekre. |

[1] HL L 160., 1999.6.26., 21. o.

[2] HL L 160., 1999.6.26., 21. o.